b'\n_START_ARTICLE_\nSeppo Harjulehto\n_START_PARAGRAPH_\nSeppo Antero Harjulehto (sukunimi vuoteen 1935 H\xc3\xb6glund; s. 3. toukokuuta 1928 Viipuri), joka k\xc3\xa4ytti my\xc3\xb6s taiteilijanime\xc3\xa4 Antero Harju, on suomalainen toimittaja ja k\xc3\xa4\xc3\xa4nt\xc3\xa4j\xc3\xa4. H\xc3\xa4n on my\xc3\xb6s harvakseltaan kirjoittanut muutamia nuorten tieteiskirjoja. Ensimm\xc3\xa4iset kirjat kertovat Xardonia-nimisest\xc3\xa4 utopiayhteis\xc3\xb6st\xc3\xa4. Harjulehdon Mars-kirjoihin kuuluvat muun muassa Tavoitteena Mars ja Marsin salaisuus. Molemmissa 1960- ja 1970-lukujen Mars-kirjoissa on melko samanlainen juoni. Harjulehdon kirjoja luonnehtii keksint\xc3\xb6jen esittely ja vauhdikkaat tapahtumat.'